
MBI FILLIMIN E PROCEDURAVE PËR SHQYRTIMIN E APLIKIMIT TË OSHEE SHA PËR PËRCAKTIMIN E TARIFËS PËR SHËRBIMIN E SHPËRNDARJES DHE ÇMIMIT TË SHITJES ME PAKICË TË ENERGJISË ELEKTRIKE NGA FURNIZUESI I SHËRBIMIT UNIVERSAL PËR PERIUDHËN 1 KORRIK–31 DHJETOR 2016

Në mbështetje të neneve 16 dhe 20, të ligjit nr. 43/2015, “Për sektorin e energjisë elektrike”, neneve 18, 20 dhe 21, të “Rregullave të praktikës dhe procedurave të ERE-s”, miratuar me vendimin e Bordit të Komisionerëve të ERE-s nr. 21, datë 18.3.2009, i ndryshuar, vendimit të Këshillit të Ministrave nr. 244, datë 30.3.2016, “Për miratimin e kushteve për vendosjen e detyrimit të shërbimit publik, që do të zbatohen ndaj të licencuarve në sektorin e energjisë elektrike, të cilët ushtrojnë aktivitetin e prodhimit transmetimi, shpërndarjes dhe furnizimit me energji elektrike”, “Metodo-logjisë së llogaritjes së tarifave të operatorit të sistemit të shpërndarjes së energjisë elektrike”, si dhe të “Metodologjisë së llogaritjes së tarifave të shitjes me pakicë për klientët tariforë”, Bordi i Entit Rregullator të Energjisë (ERE), në mbledhjen e tij të datës 27.5.2016, pasi shqyrtoi aplikimin e OSHEE sh.a. për përcaktimin e tarifës për shërbimin e shpërndarjes dhe çmimit të shitjes me pakicë të energjisë elektrike nga furnizuesi i shërbimit universal për periudhën 1 korrik–31 dhjetor 2016,
konstatoi se: 
- Aplikimi plotëson kryesisht kërkesat e përcaktuara në rregullat e ERE-s, për fillimin e procedurave të shqyrtimit të aplikimit për përcaktimin e tarifës për shërbimin e shpërndarjes dhe çmimit të shitjes me pakicë të energjisë elektrike nga furnizuesi i shërbimit universal për periudhën 1 korrik–31 dhjetor 2016.
Për gjithë sa më sipër, Bordi i ERE-s

VENDOSI:

1. Fillimin e procedurave për shqyrtimin e aplikimit të OSHEE sh.a. për përcaktimin e tarifës për shërbimin e shpërndarjes dhe çmimit të shitjes me pakicë të energjisë elektrike nga furnizuesi i shërbimit universal për periudhën 1 korrik–31 dhjetor 2016.
2. Drejtoria Juridike dhe e Mbrojtjes së Konsumatorit të njoftojë shoqërinë OSHEE sh.a. për vendimin e Bordit të ERE.
Ky vendim hyn në fuqi menjëherë.
Ky vendim botohet në Fletoren Zyrtare.

